PIMO วิ่ง 5% เก็งงบ Q2 เด่น รับยอดขายทะลัก-ขยายฐานผลิต หนุนรายได้-กำไร โต
PIMO บวก 5% เก็งงบ Q2 เด่น รับยอดขายทะลัก ขยายฐานผลิตรองรับคำสั่งซื้อล่วงหน้า 8 เดือน หนุนรายได้-กำไร โตก้าวกระโดด
PIMO บวก 5% เก็งงบ Q2 เด่น รับยอดขายทะลัก ขยายฐานผลิตรองรับคำสั่งซื้อล่วงหน้า 8 เดือน หนุนรายได้-กำไร โตก้าวกระโดด
8 มิ.ย. 2565

ผู้สื่อข่าวรายงานว่าวันนี้ (8 มิ.ย.2565) ราคาหุ้นบริษัท ไพโอเนียร์ มอเตอร์ จำกัด (มหาชน) หรือ PIMO ณ เวลา 10:18 น. อยู่ที่ระดับ 3.62 บาท เพิ่มขึ้น 0.16 บาท หรือ 4.62% โดยทำจุดสูงสุดที่ 3.68 บาท และทำจุดต่ำสุดที่ 3.60 บาท ด้วยมูลค่าการซื้อขาย 53.78 ล้านบาท

ทั้งนี้ราคาหุ้น PIMO ปรับตัวขึ้นมาต่อเนื่อง 3 วันติดนับตั้งแต่ราคาหุ้นปิดที่ระดับ 3.36 บาท เมื่อวันที่ 2 มิ.ย. 2565 คิดเป็นการปรับตัวเพิ่มขึ้น 0.26 บาท หรือคิดเป็น 7%
โดยนายวสันต์ อิทธิโรจนกุล กรรมการผู้จัดการ PIMO เปิดเผยว่า แนวโน้มผลการดำเนินงานงวดไตรมาส 2/2565 มีโอกาสดีขึ้นต่อเนื่อง มาจากความสามารถในการทำยอดขายได้ดีในเดือนเมษายนที่ผ่านมา
ทั้งนี้ล่าสุดบริษัทได้ขยายอาคาร Warehouse ใหม่ขนาดพื้นที่ 3,019 ตารางเมตร และอาคารส่วนขยายกำลังผลิตมอเตอร์ AC รองรับคำสั่งซื้อ (ออเดอร์) ล่วงหน้า 8 เดือน หรือจำนวนเฉลี่ย 60,000-100,000 ลูกต่อเดือน ทำให้ผลงานโตอย่างก้าวกระโดด